text: Heftig efterårsferie-trafik venter denne lørdag på motorvejene
  10 oktober 2015 kl. 04.10
  Der ventes heftig trafik denne lørdag, hvor mange vil køre på efterårsferie.
  Vejdirektoratet venter tæt og heftig trafik det meste af lørdag. Det bliver særligt at mærke på motorvejene i retning fra Sjælland mod Jylland og sydover mod Tyskland.
  Denne lørdag bliver feriens største udrejsedag med markant tæt trafik det meste af dagen.
  Når weekenden er overstået, så vil efterårsferien kunne mærkes i form af mindre myldretrafik, da mange jo så holder fri, hvilket giver Stor fremkommelighed og fine køretider på vejene i hele landet.  
  Vejdirektoratet forventer, at især Køge Bugt Motorvejen, Vestmotorvejen, Fynske Motorvej, Østjyske Motorvej og Midtjyske Motorvej vil opleve meget trafik mellem landsdelene på de store rejselørdage i efterårsferien.
  Sønderjyske Motorvej er topscoreren, når det gælder rejsetrafikken mellem Danmark og Tyskland.
  